Spoločensko-ekonomická formácia

Spoločensko-ekonomická formácia (iné názvy: spoločensko-hospodárska formácia, sociálno-ekonomická formácia, spoločenská formácia, formácia, zriedkavo: socioekonomická formácia) je v marxistickej historiografii forma (vývojový stupeň) spoločnosti daná jej výrobným spôsobom a spoločenskou nadstavbou; čiže jedna zo základných etáp historického vývoja spoločnosti. Výrobný spôsob (presnejšie: spoločenský výrobný spôsob) je jednota výrobných síl a výrobných vzťahov charakterizujúca dosiahnutý stupeň vývoja. Spoločenská nadstavba sú politické, právne, morálne, náboženské a iné názory, idey, teórie, normy a im zodpovedajúce inštitúcie a organizácie.spoločensko-ekonomická formácia (S. 638, 639); spôsob výroby (S. 648, 649). In: DADO, M. Slovník politickej ekonómie. Bratislava: Vyd. SAV. 1966. S. 648-649sociálně ekonomická formace. In: Ekonomická encyklopedie 2 P-Z. Praha: Svoboda. 1984. S. 378-379 

Zoznam spoločensko-ekonomických formácií 
Existujú tieto spoločensko-ekonomické formácie:spoločensko-ekonomická formácia (S. 638, 639); prvotnopospolné zriadenie (S. 538, 539); otrokárske zriadenie (S. 429, 430); feudalizmus (S. 153, 154); kapitalizmus (S. 254, 255), komunistická spoločensko-ekonomická formácia (S. 277), komunizmus (S. 277, 278), socializmus (S. 624). In: DADO, M. Slovník politickej ekonómie. Bratislava: Vyd. SAV. 1966.spoločensko-ekonomická formácia. In: Ekonomický slovník. Bratislava: Nakladateľstvo Pravda. S. 336-337komunismus. In: Malá československá encyklopedie III. S. 469BUSCH, U. Zur Differenz zwischen Marxscher Theorie und Wirtschaftspolitik in der DDR. In: JahrBuch für Forschungen zur Geschichte
der Arbeiterbewegung. Mai 2013. II. S. 12-14 Das KPD-Verbot - BVerfGE 5, 85 (Auszüge). Rz. 310  Politická ekonómia - učebnica. Bratislava: Slovenské vydavateľstvo politickej literatúry. 1958. kapitoly II, XX, XXIII 
prvotnopospolné zriadenie (iné názvy: prvotnopospolný poriadok, prvotnopospolná spoločnosť, prvotnopospolný systém, prvotnopospolná [spoločensko-ekonomická] formácia, prvobytné zriadenie, prakomunistická spoločnosť, prakomunizmusprakomunizmus. In: Slovník slovenského jazyka (Peciar), predtriedna spoločnosť)  [staršie bol namiesto tvaru "prvotnopospolný" tvar "prvotný pospolný"]
otrokárstvo (iné názvy: otrokárske zriadenie, otrokársky poriadok, otrokárska spoločnosť, otrokársky systém, otrokárska [spoločensko-ekonomická] formácia)
feudalizmus (iné názvy: feudálne zriadenie, feudálny poriadok, feudálna spoločnosť, feudálny systém, feudálna [spoločensko-ekonomická] formácia)
kapitalizmus (iné názvy: kapitalistické zriadenie, kapitalistický poriadok, kapitalistická spoločnosť, kapitalistický systém, kapitalistická [spoločensko-ekonomická] formácia)
komunizmus v širšom zmysle (iné názvy: komunistické zriadenie/komunistický poriadok/komunistická spoločnosť/komunistický systém v širšom zmysle, komunistická [spoločensko-ekonomická] formácia v širšom zmysle [porov. Poznámku 1], zriedkavo: socialisticko-komunistická [spoločensko-ekonomická] formácia):
1. fáza: socializmus (iné názvy: nižšia fáza komunizmu, socialistické zriadenie, socialistická spoločnosť, socialistický systém) - Týmto sa myslí napr. zriadenie štátov vo východnej Európe a ZSSR pred rokom 1989. Pozri aj Poznámku 1 a 2.
2. fáza: komunizmus v užšom zmysle (iné názvy: úplný komunizmus, vyššia fáza komunizmu, komunistické zriadenie/komunistický poriadok/komunistická spoločnosť/komunistický systém v užšom zmysle) - Týmto sa myslí ideálna beztriedna reálne zatiaľ neexistujúca spoločnosť. Pozri aj Poznámku 1.
Z uvedených formácií sú prvotnopospolná spoločnosť a komunizmus v užšom zmysle beztriedne spoločnostiDADO, M. Slovník politickej ekonómie. Bratislava: Vyd. SAV. 1966. S. 44, zatiaľ čo ostatné formácie (otrokárstvo, feudalizmus, kapitalizmus a socializmus) sú triedne spoločnostiDADO, M. Slovník politickej ekonómie. Bratislava: Vyd. SAV. 1966. S. 719.

Poznámky: 
1. Mimo ZSSR sa niekedy namiesto vyššie uvedenej komunistickej spoločensko-ekonomickej formácie v širšom zmysle (=komunizmus v širšom zmysle) uvádzali dve samostatné spoločensko-ekonomické formácie vecne zodpovedajúce dvom vyššie uvedeným fázam: t.j. socialistická [spoločensko-ekonomická] formácia a komunistická [spoločensko-ekonomická] formácia v užšom zmysle.
2. Obdobie tzv. budovania základov socializmu, ktoré napríklad v Česko-Slovensku trvalo od r. 1948 do roku 1960 a ktoré sa (v dejinách Česko-Slovenska a niektorých krajín) niekedy označuje aj ako ľudová demokracia (=ľudovodemokratické zriadenie), sa v literatúre chápe (1) buď ako prechodné obdobie medzi kapitalizmom a socializmom, čiže ako osobitné obdobie medzi kapitalizmom a komunizmom v širšom zmysle, (2) alebo ako prvá etapa (a teda súčasť) socializmu. V prvom prípade sa socializmus v Česko-Slovensku začal až v roku 1960 (prijatím tzv. socialistickej ústavy) a v ZSSR až v druhej polovici 30. rokov 20. storočia, zatiaľ čo v druhom prípade sa socializmus v Česko-Slovensku začal už v roku 1948 a v ZSSR už v roku 1917.

 Zdroje 

Kategória:Ekonómia
Kategória:História
Kategória:Marxizmus
Kategória:Sociológia